ddrg/super_eurlex huggingface dataset:
Úradný vestník L 123 , 09/05/2002 S. 0050 - 0052



Rozhodnutie Rady z 25. apríla 2002 o úprave časti III a vytvorení prílohy 16 Spoločných konzulárnych pokynov (2002/354/ES) RADA EURÓPSKEJ ÚNIE, so zreteľom na nariadenie Rady (ES) č. 789/2001 z 24. apríla 2001, ktorým sa Rade vyhradzujú vykonávacie právomoci vo vzťahu k určitým podrobným ustanoveniam a praktickým postupom pri preverovaní žiadostí o víza [1], so zreteľom na podnet Belgického kráľovstva, keďže: (1) harmonizácia vízovej politiky predovšetkým znamená, že schengenské acquis by malo určiť zásady, týkajúce sa postupov a podmienok pre vydávanie víz; keďže sa zdá logické, že formulár žiadosti o vízum, ktorým sa začína proces spracovania žiadostí o víza a ktorý slúži aj ako prostriedok pre overenie podmienok tohto spracovania, by mal mať formu jednotného dokumentu, používaného všetkými konzulárnymi službami členských štátov; (2) v súlade s článkami 1 a 2 Protokolu o postavení Dánska, ktorý tvorí prílohu Zmluvy o Európskej únii a Zmluvy o založení Európskeho spoločenstva, Dánsko sa nezúčastňuje na prijímaní tohto rozhodnutia a preto ním nie je viazané, ani nepodlieha jeho uplatňovaniu; keďže toto rozhodnutie by malo vychádzať zo schengenského acquis v zmysle ustanovení hlavy IV tretej časti Zmluvy o založení Európskeho spoločenstva, Dánsko v súlade s článkom 5 uvedeného protokolu v lehote šiestich mesiacov od prijatia toho rozhodnutia Radou rozhodne, či ho bude transponovať do svojich vnútroštátnych predpisov; (3) pokiaľ ide o Republiku Island a Nórske kráľovstvo, toto rozhodnutie rozširuje ustanovenia schengenského acquis, spadajúce do oblasti uvedenej v článku 1, bode B rozhodnutia Rady 1999/437/ES zo 17. mája 1999 o niektorých opatreniach na uplatnenie dohody uzavretej medzi Radou Európskej únie a Islandskou republikou a Nórskym kráľovstvom týkajúcich sa pripojenia sa týchto dvoch štátov k vykonávaniu, uplatňovaniu a rozvoju schengenského acquis [2]; (4) v súlade s článkami 1 a 2 Protokolu o postavení Spojeného kráľovstva a Írska, ktorý tvorí prílohu Zmluvy o Európskej únii a Zmluvy o založení Európskeho spoločenstva, Írsko a Spojené kráľovstvo sa nezúčastňujú na prijímaní tohto rozhodnutia a preto ním nie sú viazané, ani nepodliehajú jeho uplatňovaniu, PRIJALA TOTO ROZHODNUTIE: Článok 1 Za prvú vetu oddielu 1 časti III Spoločných konzulárnych smerníc (CCI) sa vkladá nasledujúca veta: "Žiadosti o jednotné vízum musia byť predložené pomocou harmonizovaného formulára, ktorého vzor sa nachádza v prílohe 16." Článok 2 Vzorový harmonizovaný formulár žiadosti o jednotné víza, priložený k tomuto rozhodnutiu, sa stáva prílohou 16 CCI. Článok 3 Toto rozhodnutie sa bude uplatňovať od 1. januára 2003. Článok 4 Toto rozhodnutie je adresované členským štátom v súlade so Zmluvou o založení Európskeho spoločenstva. V Luxemburgu 25. apríla 2002 Za Radu predseda M. Rajoy Brey [1] Ú. v. L 116, 26.4.2001, s. 2. [2] Ú. v. ES L 176, 10.7.1999, s. 31. -------------------------------------------------- PRÍLOHA " PRÍLOHA 16 +++++ TIFF +++++ +++++ TIFF +++++ " --------------------------------------------------
Úradný vestník L 129 , 15/05/2002 S. 0001 - 0002



Rozhodnutie Rady a Komisie z 26. marca 2002 o uzavretí Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej (2002/357/ES, ESUO) RADA EURÓPSKEJ ÚNIE a KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, najmä na článok 238 v spojení s druhou vetou jej článku 228 ods. 2 a druhým pododsekom jej článku 228 ods. 3, so zreteľom na Zmluvu o založení Európskeho spoločenstva uhlia a ocele, najmä na jej článok 95, po porade s Poradným výborom a jednomyseľnom súhlase Rady, so zreteľom na súhlas Európskeho parlamentu [1], keďže: Euro-stredomorská dohoda o pridružení medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom,na strane druhej, podpísaná v Bruseli 24. novembra 1997, by sa mala schváliť, ROZHODLI TAKTO: Článok 1 Euro-stredomorská dohoda o pridružení medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej, protokoly k nej priložené a vyhlásenia pripojené k záverečnému aktu sa týmto schvaľujú v mene Európskeho spoločenstva a Európskeho spoločenstva uhlia a ocele. Texty dohody, protokolov k nej priložených a záverečného aktu sú pripojené k tomuto rozhodnutiu. Článok 2 1. Pozíciu, ktorú má prijať spoločenstvo v rámci asociačnej rady a asociačného výboru, ustanoví Rada na návrh Komisie alebo prípadne Komisia, v každom prípade v súlade s príslušnými ustanoveniami zmlúv o založení Európskeho spoločenstva a Európskeho spoločenstva uhlia a ocele. 2. Predseda Rady predsedá v súlade s článkom 90 dohody asociačnej rade a predkladá pozíciu spoločenstva. Zástupca predsedu Rady predsedá v súlade s článkom 93 dohody asociačnému výboru a predkladá pozíciu spoločenstva. Článok 3 Predseda Rady uloží oznamovaciu listinu stanovenú v článku 106 dohody v mene Európskeho spoločenstva. Predseda Komisie uloží túto listinu v mene Európskeho spoločenstva uhlia a ocele. V Bruseli 26. marca 2002 Za Radu predseda A. M. Birulés Y Bertrán Za Komisiu R. Prodi predseda [1] Ú. v. ES C 226, 20.7.1998, s. 26. --------------------------------------------------
Úradný vestník C 150 , 22/06/2002 S. 0001 - 0001



Rozhodnutie Rady z 13. júna 2002, ktorým sa mení a dopĺňa rozhodnutie Rady z 27. marca 2000 splnomocňujúce riaditeľa Europolu začať rokovania o dohodách s tretími štátmi a inštitúciami mimo EÚ (2002/C 150/01) RADA EURÓPSKEJ ÚNIE, so zreteľom na článok 42 ods. 2, článok 10 ods. 4 a článok 18 dohody o zriadení Európskeho policajného úradu (Dohoda o Europole) [1], so zreteľom na akt Rady z 3. novembra 1998, ktorým sa stanovujú pravidlá týkajúce sa vonkajších vzťahov Europolu k tretím krajinám a inštitúciám mimo Európskej únie [2], a najmä na článok 2 tohto aktu, so zreteľom na akt Rady z 3. novembra 1998, ktorým sa stanovujú pravidlá, akými Europol získava informácie od tretích strán [3], a najmä na článok 2 tohto aktu, so zreteľom na akt Rady z 12. marca 1999, ktorým sa prijímajú pravidlá posielania osobných údajov z Europolu do tretích krajín a tretích inštitúcií [4], a najmä na jeho články 2 a 3, keďže: (1) operatívnosť a potreba efektívneho boja proti organizovaným formám zločinu Europolom a najmä ochrana eura pred falšovaním si vyžadujú, aby Albánsko, Bosna a Hercegovina, Chorvátsko, Federálna republika Juhoslávia a bývalá Juhoslovanská republika Macedónsko boli zahrnuté do zoznamu tretích krajín, s ktorými je riaditeľ Europolu poverený začať rokovania; (2) preto treba zmeniť a doplniť rozhodnutie Rady z 27. marca 2000 [5], ROZHODLA TAKTO: Článok 1 Rozhodnutie Rady z 27. marca 2000 sa týmto mení a dopĺňa takto: V článku 2 ods. 1: a) pod názvom "Tretie štáty" sa za Bolíviu pridáva nasledujúca zarážka: "— Albánsko"; b) pod názvom "Tretie štáty" sa medzi Bolíviu a Bulharsko pridáva nasledujúca zarážka: "— Bosna a Hercegovina"; c) pod názvom "Tretie štáty" sa medzi Kolumbiu a Cyprus pridáva nasledujúca zarážka: "— Chorvátsko"; d) pod názvom "Tretie štáty" sa medzi Estónsko a Maďarsko pridáva nasledujúca zarážka: "— Federálna republika Juhoslávia" "— bývalá Juhoslovanská republika Macedónsko". Článok 2 Toto rozhodnutie bude uverejnené v Úradnom vestníku Európskych spoločenstiev. Článok 3 Toto rozhodnutie nadobúda účinnosť dňom jeho prijatia. V Luxemburgu 13. júna 2002 Za Radu predseda M. Rajoy Brey [1] Ú. v. ES C 316, 27.11.1995, s. 2. [2] Ú. v. ES C 26, 30.1.1999, s. 19. [3] Ú. v. ES C 26, 30.1.1999, s. 17. [4] Ú. v. ES C 88, 30.3.1999, s. 1. [5] Ú. v. ES C 106, 13.4.2000, s. 1. --------------------------------------------------
Úradný vestník L 166 , 25/06/2002 S. 0023 - 0024



Rozhodnutie Komisie z 21. júna 2002, ktorým sa mení a dopĺňa rozhodnutie 93/52/EHS, ktorým sa zaznamenáva dosiahnutie súladu niektorých členských štátov alebo oblastí s požiadavkami vzťahujúcimi sa na brucelózu (B. melitensis) a priznáva sa im štatút úradne uznaného členského štátu alebo oblasti bez výskytu tejto choroby (oznámené pod číslom dokumentu C(2002) 2213) (Text s významom pre EHP) (2002/482/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/68/EHS z 28. januára 1991 o zdravotných podmienkach zvierat pri obchodovaní s ovcami a kozami v rámci spoločenstva [1], naposledy zmenenú a doplnenú rozhodnutím Rady 2002/261/ES [2], najmä na jej prílohu A kapitolu 1 oddiel II, Keďže: (1) V talianskej provincii Bolzano je brucelóza ochorením, na ktoré sa minimálne uplynulých päť rokov vzťahuje ohlasovacia povinnosť a minimálne 99,8 % fariem s chovom oviec a kôz sú úradne uznané ako farmy bez výskytu tejto choroby. (2) Provincia Bolzano sa naďalej zaväzuje dodržiavať ustanovenia v prílohe A kapitole 1 oddiele II k smernici 91/68/EHS. (3) Provincia Bolzano by mala byť následne úradne uznaná ako provincia bez výskytu brucelózy (B. melitensis). (4) Rozhodnutie Komisie 93/52/EHS [3], naposledy zmenené a doplnené rozhodnutím 2001/292/ES [4], by preto malo byť príslušne zmenené a doplnené. (5) Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat. PRIJALA TOTO ROZHODNUTIE: Článok 1 Príloha II k rozhodnutiu 93/52/EHS sa nahrádza textom v prílohe k tomuto rozhodnutiu. Článok 2 Toto rozhodnutie je adresované členským štátom. V Bruseli 21. júna 2002 Za Komisiu David Byrne člen Komisie [1] Ú. v. ES L 46, 19.2.1991, s. 19. [2] Ú. v. ES L 91, 6.4.2002, s. 31. [3] Ú. v. ES L 13, 21.1.1993, s. 14. [4] Ú. v. ES L 100, 11.4.2001, s. 28. -------------------------------------------------- PRÍLOHA " PRÍLOHA II Vo Francúzsku: Ain, Aisne, Allier, Ardèche, Ardennes, Aube, Aveyron, Cantal, Charente, Charente-Maritime, Cher, Corrèze, Côte-d’Or, Côtes-d’Armor, Creuse, Deux-Sèvres, Dordogne, Doubs, Essonne, Eure, Eure-et-Loire, Finistère, Gers, Gironde, Hauts-de-Seine, Haute-Loire, Haute-Vienne, Ille-et-Vilaine, Indre, Indre-et-Loire, Jura, Loir-et-Cher, Loire, Loire-Atlantique, Loiret, Lot-et-Garonne, Lot, Lozère, Maine-et-Loire, Manche, Marne, Mayenne, Morbihan, Nièvre, Nord, Oise, Orne, Pas-de-Calais, Puy-de-Dôme, Rhône, Haute-Saône, Saône-et-Loire, Sarthe, Seine-Maritime, Seine-Saint-Denis, Territoire de Belfort, Val-de-Marne, Val-d’Oise, Vendée, Vienne, Yonne, Yvelines, Ville de Paris, Vosges. V Taliansku: Bolzano. V Španielsku: Santa Cruz de Tenerife, Las Palmas. " --------------------------------------------------
Úradný vestník L 176 , 05/07/2002 S. 0046 - 0046



Rozhodnutie Komisie zo 4 júla 2002 o uznávaní systémov kontrolných sietí pre farmy z hovädzím dobytkom, realizované v Belgicku v súlade so smernicou Rady 64/432/EHS (oznámené pod číslom dokumentu C (2002) 2495) (Text s významom pre EHP) (2002/544/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 64/432/EHS [1] z 26. júna 1964 o zdravotných problémoch zvierat ovplyvňujúcich obchod vo vnútri spoločenstva s hovädzím dobytkom a ošípanými, naposledy zmenenú a doplnenú nariadením Komisie (ES) č. 535/2002 [2], a najmä na jej článok 14 ods. 5, keďže: (1) Príslušné belgické úrady predložili 18. októbra 2000 žiadosť sprevádzanú vhodnou dokumentáciou, ktorá bola ďalej aktualizovaná, na uznanie systému kontrolných sietí pre farmy s hovädzím dobytkom, realizovaný v tomto členskom štáte. (2) Na základe misie veterinárnej inšpekcie spoločenstva v Belgicku a vo svetle situácie týkajúcej sa zdravia zvierat v tejto krajine bol systém kontrolných sietí pre farmy s hovädzím dobytkom, realizovaný v Belgicku, expertmi Komisie vyhodnotený ako plne funkčný a navrhuje sa preto, aby bol úradne schválený. (3) Aby členské štáty mohli prijať príslušné ustanovenia, pokiaľ ide o obchod s hovädzím dobytkom, zdá sa, že je vhodné určiť dátum, od ktorého nadobudne uznanie platnosť. (4) Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Systém kontrolných sietí pre farmy s hovädzím dobytkom ustanovený podľa článku 14 smernice 64/432/EHS, realizovaný Belgickom, sa týmto uznáva ako plne funkčný od 1. júla 2002. Článok 2 Toto rozhodnutie je adresované členským štátom. V Bruseli 4. júla 2002 Za Komisiu David Byrne člen Komisie [1] Ú. v. ES 121, 29.7.1964, s. 1977. [2] Ú. v. ES L 80, 23.3.2002, s. 22. --------------------------------------------------
Úradný vestník L 169 , 28/06/2002 S. 0052 - 0053



Rozhodnutie Komisie z 18. marca 2002 o uzatvorení dohody vo forme výmeny listov medzi Európskym spoločenstvom a bývalou Juhoslovanskou republikou Macedónsko o osvedčení uvedenom v odseku 6 Dohody o vzájomných preferenčných obchodných koncesiách na určité vína [oznámené pod číslom dokumentu C(2002) 665] (2002/500/ES) KOMISIA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na rozhodnutia Rady 2001/916/ES [1] a 2001/917/ES [2] z 3. decembra 2001 o uzatvorení dodatkového protokolu, ktorým sa upravujú obchodné aspekty dohody o stabilizácii a pridružení medzi Európskymi spoločenstvami a ich členskými štátmi na jednej strane a bývalou Juhoslovanskou republikou Macedónsko na strane druhej a dodatkového protokolu, ktorým sa upravujú obchodné aspekty dočasnej dohody medzi Európskym spoločenstvom a bývalou Juhoslovanskou republikou Macedónsko s cieľom zohľadniť výsledok rokovaní medzi stranami o vzájomných preferenčných koncesiách na určité vína, vzájomnom uznávaní, ochrane a kontrole názvov liehovín a aromatizovaných nápojov, najmä na ich článok 3, keďže: (1) v rámci týchto rozhodnutí Rada uzatvorila s bývalou Juhoslovanskou republikou Macedónsko dodatkové protokoly vrátane dohôd o vzájomných preferenčných koncesiách na určité vína, vzájomnom uznávaní, ochrane a kontrole označení liehovín a aromatizovaných nápojov, ďalej len "dodatkové protokoly o víne". Dodatkové protokoly o víne sa budú uplatňovať od 1. januára 2002; (2) odsek 6 prílohy 1 (dohoda o vzájomných preferenčných obchodných koncesiách na určité vína) dodatkových protokolov o víne k dohode o stabilizácii a pridružení a dočasnej dohody, uzatvorených 18. decembra 2001, stanovuje, že oprávnenie na využívanie colných koncesií je podmienené predložením osvedčenia, ktoré bolo vydané vzájomne uznaným úradným orgánom uvedeným v spoločne vypracovaným zozname a z ktorého vyplýva, že dotknuté víno je v súlade s bodom 5 písm. b); (3) Komisia v mene spoločenstva a bývalá Juhoslovanská republika Macedónsko sa dohodli na dodatkových protokoloch o víne k dohode o stabilizácii a pridružení a dočasnej dohode, ktorými sa vykonávajú pravidlá pre uvedené osvedčenie. Komisia by preto mala schváliť tieto pravidlá dohodnuté vo forme výmeny listov; (4) opatrenia stanovené v tomto rozhodnutí a v pripojenej výmene listov sú v súlade s Výborom pre colný kódex, ROZHODLA TAKTO: Článok 1 Dohoda vo forme výmeny listov medzi Európskym spoločenstvom a bývalou Juhoslovanskou republikou Macedónsko o osvedčení uvedenom v odseku 6 dohody o vzájomných preferenčných obchodných koncesiách na určité vína sa týmto schvaľuje v mene spoločenstva. Text dohody je pripojený v tomto rozhodnutí. Generálny riaditeľ pre poľnohospodárstvo a rozvoj vidieka Komisie Európskych spoločenstiev je oprávnený na podpísanie dohody vo forme výmeny listov. Článok 2 Toto rozhodnutie sa uverejní v Úradnom vestníku Európskych spoločenstiev. V Bruseli 18. marca 2002 Za Komisiu Franz Fischler predseda [1] Ú. v. ES L 342, 27.12.2001, s. 6. [2] Ú. v. ES L 342, 27.12.2001, s. 24. --------------------------------------------------
Úradný vestník L 169 , 28/06/2002 S. 0063 - 0063



Rozhodnutie Komisie z 18. marca 2002 o uzatvorení dohody vo forme výmeny listov medzi Európskym spoločenstvom a Chorvátskou republikou, ktorá sa týka osvedčenia uvedeného v odseku 6 Dohody o vzájomných preferenčných koncesiách pre určité vína [oznámené pod číslom dokumentu C(2002)666] (2002/501/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na rozhodnutie Rady 2001/918/ES [1] a 2001/919ES [2] o uzatvorení Dodatkového protokolu, ktorým sa upravujú obchodné aspekty Predbežnej dohody medzi Európskym spoločenstvom na jednej strane a Chorvátskou republikou na druhej strane s cieľom zohľadniť výsledok z rokovaní medzi týmito stranami, ktoré sa týkali vzájomných preferenčných koncesií na určité vína, vzájomného uznania, ochrany a kontroly názvov vín a vzájomného uznania, ochrany a kontroly označení liehovín a aromatizovaných nápojov, a najmä na jeho článok 3, keďže: (1) Uvedenými rozhodnutiami uzavrela Rada s Chorvátskou republikou dodatkové protokoly zahrňujúce dohody o vzájomných preferenčných koncesiách pre určité vína a o vzájomnom uznávaní, ochrane a kontrole názvov vín a o vzájomnom uznávaní, ochrane a kontrole označení liehovín a aromatizovaných nápojov, ďalej ako "dodatkové protokoly o víne". Dodatkové protokoly o víne sa uplatňujú od 1. januára 2002. (2) Odsek 6 prílohy I (Dohoda o vzájomných preferenčných obchodných koncesiách pre určité vína) dodatkových protokolov o víne k dohode o stabilizácii a pridružení a dočasnej dohody, uzatvorených 7. decembra 2001, stanovuje, že udelenie tarifných koncesií je podmienené predložením osvedčenia, ktoré potvrdzuje, že dotyčné víno je v súlade s bodom 5 písm. b) a ktoré vydal úradný subjekt uznaný oboma stranami uvedený v spoločne vypracovaných zoznamoch. (3) Komisia v mene spoločenstva a Chorvátska republika v dodatkových protokoloch o víne k dohode o stabilizácii a pridružení a k dočasnej dohode dohodli vykonávacie pravidlá týkajúce sa uvedeného osvedčenia. Preto by mala Komisia schváliť uvedené pravidlá vo forme výmeny listov. (4) Opatrenia tohto rozhodnutia a pripojené výmeny listov sú v súlade so stanoviskom Výboru pre colný kódex, ROZHODLA TAKTO: Článok 1 Týmto sa v mene spoločenstva schvaľuje Dohoda vo forme výmeny listov medzi Európskym spoločenstvom a Chorvátskou republikou týkajúca sa osvedčenia uvedeného v odseku 6 prílohy I Dohody o vzájomných preferenčných obchodných koncesiách pre určité vína. Text dohody je pripojený k tomuto nariadeniu. Generálny riaditeľ pre hospodárstvo a rozvoj vidieka je splnomocnený podpísať dohodu vo forme výmeny listov. Článok 2 Toto nariadenie sa uverejní v Úradnom vestníku Európskych spoločenstiev. V Bruseli 18. marca 2002 Za Komisiu Franz Fischler člen Komisie [1] Ú. v. ES L 342, 27.12.2001, s. 42. [2] Ú. v. ES L 342, 27.12.2001, s. 60. --------------------------------------------------
Úradný vestník L 187 , 16/07/2002 S. 0052 - 0053



Rozhodnutie Komisie z 11. júla 2002, ktoré mení a dopĺňa rozhodnutie 1999/466/ES o založení stád hovädzieho dobytka s oficiálnym statusom bez brucelózy v určitých členských štátoch alebo v regiónoch členských štátov (oznámené pod dokumentačným číslom C(2002) 2576) (Text s významom pre EHP) (2002/588/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 64/432/EHS zo 16. júna 1964 o problémoch zdravia zvierat, ktoré majú vplyv na vnútorný obchod spoločenstva s hovädzím dobytkom a ošípanými [1], naposledy zmenenej a doplnenej nariadením Komisie (ES) 535/2002 [2], najmä na jej prílohu A (II) (7), keďže: (1) Portugalsko predložilo Komisii dokumentáciu, ktorá potvrdzuje súlad so všetkými podmienkami ustanovenými v prílohe A (II) (7) k smernici 64/432/EHS a najmä dokazuje, že pri každoročnom výpočte 31. decembra bolo 99,8 % stád hovädzieho dobytka na ostrovoch Pico, Graciosa, Flores a Corvo (autonómna oblasť Azorov, Portugalsko) oficiálne bez brucelózy hovädzieho dobytka najmenej päť po sebe idúcich rokov a že každý kus hovädzieho dobytka je identifikovaný v súlade s legislatívou spoločenstva. (2) Tieto ostrovy by mali byť následkom toho vyhlásené za oficiálne bez brucelózy v súlade so smernicou 64/432/EHS. (3) Rozhodnutie Komisie 1999/466/ES [3], naposledy zmenené a doplnené rozhodnutím 2000/694/ES [4], by sa preto malo následne zmeniť a doplniť. (4) Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Príloha II k rozhodnutiu 1999/466/ES je nahradená textom v prílohe k tomuto rozhodnutiu. Článok 2 Toto rozhodnutie je adresované členským štátom. V Bruseli 11. júla 2002. Za Komisiu David Byrne člen Komisie [1] Ú. v. ES 121, 29.7.1964, s. 1977/64. [2] Ú. v. ES L 80, 23.3.2002, s. 22. [3] Ú. v. ES L 181, 16.7.1999, s. 34. [4] Ú. v. ES L 286, 11.11.2000, s. 41. -------------------------------------------------- PRÍLOHA " PRÍLOHA II REGIÓNY ČLENSKÝCH ŠTÁTOV OFICIÁLNE BEZ BRUCELÓZY HOVÄDZIEHO DOBYTKA Veľká Británia (Spojené kráľovstvo) Provincia Bolzano (Taliansko) Ostrovy Pico, Graciosa, Flores a Corvo (autonómna oblasť Azorov, Portugalsko). " --------------------------------------------------
Úradný vestník L 184 , 13/07/2002 S. 0026 - 0026



Rozhodnutie Rady z 18. júna 2002 o zmene a doplnení rozhodnutia 97/788/ES pokiaľ ide o dobu platnosti (2002/580/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na smernicu Rady 70/457/EHS z 29. septembra 1970 o spoločnom katalógu odrôd poľnohospodárskych rastlinných druhov [1], najmä na článok 21 odsek 1 písmeno b), so zreteľom na smernicu Rady 70/458/EHS z 29. septembra 1970 o uvádzaní osiva zeleniny na trh [2], najmä na článok 32 odsek 1 písmeno b), so zreteľom na návrh Komisie, keďže: (1) Rozhodnutie Rady 97/788/ES zo 17. novembra 1997 o rovnocennosti kontroly postupov udržiavania odrôd vykonaných v určených tretích štátoch [3] určila, že úradné kontroly postupov udržiavania odrôd vykonané v určených tretích štátoch umožňujú tie isté záruky ako kontroly vykonané členskými štátmi. Uvedenému rozhodnutiu uplynula doba platnosti, pokiaľ ide o určité tretie štáty, 30. júna 1999, a v prípade iných tretích štátov doba platnosti uplynie 30. júna 2002. (2) Zdá sa, že kontroly vykonané v tretích štátoch v súlade s rozhodnutím 97/788/ES aj naďalej umožnia tie isté záruky ako tie kontroly, ktoré vykonali členské štáty. (3) Rozhodnutie 97/788/ES by sa preto malo podľa toho zmeniť a doplniť, PRIJALA TOTO ROZHODNUTIE: Článok 1 Článok 3 rozhodnutia 97/788/ES sa nahrádza týmto: "Článok 3 Toto rozhodnutie sa uplatňuje od 1. júla 1997 do 30. júna 1999 a od 18. júna 2002 do 30. júna 2005 v prípade Kórejskej republiky a Juhoslovanskej federatívnej republiky a od 1. júla 1997 do 30. júna 2005 v prípade iných tretích štátov uvedených v prílohe." Článok 2 Toto rozhodnutie je adresované členským štátom. V Luxemburgu 18. júna 2002 Za Radu predseda F. Álvarez-cascos Fernández [1] Ú. v. ES L 225, 12.10.1970, s. 1. Smernica naposledy zmenená a doplnená smernicou Komisie 2002/8/ES (Ú. v. ES L 37, 7.2.2002, s. 7). [2] Ú. v. ES L 225, 12.10.1970, s. 7. Smernica naposledy zmenená a doplnená smernicou Komisie 2002/8/ES. [3] Ú. v. ES L 322, 25.11.1997, s. 39. --------------------------------------------------